<classify> Pia alimwagiza Katibu Tawala wa Mkoa wa Rukwa ambaye ni Mwenyekiti wa Kamati ya Michezo mkoani kuhakikisha anaimarisha vyama vya michezo na kuwa na programu ya kuendeleza michezo katika mkoa huo ambao uko nyuma kimichezo .Nape alitoa maagizo hayo kufuatia Mkuu wa Mkoa wa Rukwa, Zelothe Steven kumuomba ahamishie mkoani humo moja ya timu zinazomilikiwa na Jeshi la Wananchi wa Tanzania JWTZ .Hivyo tunatumia fursa hii kukuomba Waziri wa Habari, Utamaduni, Sanaa na Michezo kutusaidia katika hilo ili kuleta chachu ya maendeleo ya michezo katika mkoa wetu, alisisitiza Zelothe .Kwa upande wake Nape, alisisitiza kuwa iwapo vyama vya michezo vikiimarishwa na kuwa na programu maalumu ya kuendeleza michezo itaweza kuwa na timu za michezo imara badala ya kutaka kuwa na timu kutoka nje ya mkoa.Chama cha Mpira wa Miguu Mkoa wa Rukwa Rurefa, kwa zaidi ya miaka 20 hakijawa na timu inayocheza Ligi Kuu, hivyo kusababisha wapenzi wa soka kufunga safari hadi Mbeya kushuhudia mashindano ya Ligi Kuu.  <topic>: michezo 